גואנגדונג

גְוָאנְגְדוֹנְג (בסינית מפושטת: 广东; בסינית מסורתית: 廣東; בפין-יין: Guăngdōng; יוטפנג: Gwong2dung1; ידוע גם בשם "קנטון") הוא מחוז בדרום הרפובליקה העממית של סין. המחוז משתרע על פני 180,013 קמ"ר ועל פי מפקד האוכלוסין משנת 2020, התגוררו בו כ-126 מיליון תושבים, עובדה ההופכת אותו למחוז המאוכלס ביותר בסין. בירתו היא העיר גְוָאנְגג'וֹאוּ.

מרבית תושביו נמנים עם בני ההאן, הקבוצה האתנית הגדולה בסין. שפתם היא  השפה הקנטונזית ששונה משמעותית מן הניב המנדריני, הנפוץ בשאר סין. מחוז זה, בין היתר בשל קרבתו להונג קונג, ודרכי הסחר הימיים הוא העשיר במחוזות סין, וככזה הוא מושך אליו כמות לא מבוטלת של מהגרי עבודה ממחוזות עניים יותר. בשל הקשר הממושך של המחוז עם שאר העולם רבים מן המהגרים הסינים ברחבי העולם הם קנטונזיים (קרי, מוצאם מגואנגדונג), ושפתם היא הניב הנפוץ ביותר בשכונות המהגרים הסיניות ברחבי העולם. לעובדה זו  יש גם השפעה ישירה על עושרו היחסי של המחוז, שכן רבים מן הסינים ברחבי העולם בוחרים להשקיע הון זר ב"מולדתם", גואנגדונג. זהו אפוא מחוז המאופיין בעיקר כמרכז כלכלה, עסקים ותעשייה. ניתן להבחין בזאת בעיקר בשפע גורדי השחקים, הכבישים המהירים והמפעלים ברחבי המחוז ובערָיו. ניתן לציין למשל, את העיר שֶנגֶ'ן (深圳/Shēnzhèn), הצמודה להונג קונג. עיר זו, שהייתה לא יותר מכפר דייגים עד 1980, הוכרזה אז כאזור כלכלי מיוחד, והפכה כמעט בין לילה לאחת הערים העשירות בסין, עם מרכזי עסקים וקניות המשרתים  גם את תושבי הונג קונג. בשנת 2018 נחנך גשר הונג קונג-ג'והאי-מקאו המחבר את העיר ג'והאי, אשר נמצאת במחוז, עם ערי המדינה הונג קונג ומקאו.

אלמנטים רבים מהתרבות הקנטונזית נפוצו בכל רחבי סין ובפזורה הסינית בעולם. טקס התה הסיני הומצא באזור זה, כמו גם ארוחת הדים סאם המלווה בתה. בנוסף, רוב המהגרים הסינים למערב עד שנות העשרים של המאה ה-20 הגיעו מאזור זה, ולכן המטבח הסיני אמריקאי, והאופן בו אוכל סיני באופן כללי מונגש למערב, מבוססים על המטבח הנהוג במחוז זה.

חלוקה מנהלית
מחוז גואנגדונג מחולק לשתי ערים תת-מחוזיות ותשע עשרה נציבויות עירוניות:
חלוקה מנהלית של גואנגדונגשםכתב סיניפין-ייןאוכלוסייה (מפקד 2020)שטחצפיפותגְוָאנְגְג'וֹאוּ广州Guăngzhōu18,676,6057,4342,512שָׁאוֹגְוָאן韶关Sháoguān2,855,13118,413155.1שֶׁנְגֶ'ן深圳Shēnzhèn17,494,3981,9928,784ג'וּהָאי珠海Zhūhăi2,439,5851,7241,415שָׁאנְטוֹאוּ汕头Shàntóu5,502,0312,2482,447פֿוֹשָׁאן佛山Fóshān9,498,8633,8482,468גְ'יָאנְגְמֶן江门Jiāngmén4,798,0909,541502.9גָ'אנְגְ'יָאנְג湛江Zhànjiāng6,981,23613,225527.9מָאוֹמִינְג茂名Màomíng6,174,05011,425540.4גָ'אוֹצִ'ינְג肇庆Zhàoqìng4,113,59414,891276.2חְווֵיג'וֹאוּ惠州Huìzhōu6,042,85211,343532.7מֵייג'וֹאוּ梅州Méizhōu3,873,23915,865244.1שָׁאן-וֵיי汕尾Shànwĕi2,738,4824,862563.3חֶיְוֵּ'אן河源Héyuán2,837,68615,654181.3יָאנְגְגְ'יָאנְג阳江Yángjiāng2,602,9597,955327.2צִ'ינְגְיְוֵּ'אן清远Qīngyuăn3,969,47319,153207.3דוֹנְגְגְווָאן东莞Dōngguān10,466,6252,4664,246ג'וֹנְגְשָׁאן中山Zhōngshān4,418,0601,7842,477צָ'אוֹג'וֹאוּ潮州Cháozhōu2,568,3873,146816.4גְ'יֵה-יָאנְג揭阳Jiēyáng5,577,8145,2661,059יוּ'נְפֿוּ云浮Yúnfú2,383,3507,779306.4

ראו גם
 מעבר מיי

קישורים חיצוניים




הערות שוליים

*
קטגוריה:הרפובליקה העממית של סין: מחוזות